**Návrh**

**OPATRENIE**

**Ministerstva financií Slovenskej republiky**

**z ... 2025**

**č. MF/005720/2025-74,**

**ktorým sa mení a dopĺňa opatrenie Ministerstva financií Slovenskej republiky z 8. decembra 2011**

**č. MF/25918/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z individuálnej  účtovnej závierky pre účtovné jednotky, ktorými sú poisťovne, pobočky zahraničnej poisťovne, zaisťovne, pobočky zahraničnej zaisťovne, Slovenská kancelária poisťovateľov a Exportno-importná banka Slovenskej republiky v znení neskorších predpisov**

Ministerstvo financií Slovenskej republiky podľa § 17a ods. 7 zákona č. 431/2002 Z. z. o účtovníctve v znení zákona č. 547/2011 Z. z. ustanovuje:

Čl. I

Opatrenie Ministerstva financií Slovenskej republiky z 8. decembra 2011 č. MF/25918/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z individuálnej  účtovnej závierky pre účtovné jednotky, ktorými sú poisťovne, pobočky zahraničnej poisťovne, zaisťovne, pobočky zahraničnej zaisťovne, Slovenská kancelária poisťovateľov a Exportno-importná banka Slovenskej republiky (oznámenie č. 557/2011 Z. z.) v znení opatrenia z 30. októbra 2013 č. MF/14275/2013-74 (oznámenie č. 377/2013 Z. z.), opatrenia z 3. decembra 2014 č. MF/21025/2014-74 (oznámenie č. 359/2014 Z. z.), opatrenia zo 16. septembra 2015 č. MF/14725/2015-74 (oznámenie č. 230/2015 Z. z.), opatrenia z 5. decembra 2018 č. MF/16648/2018-74 (oznámenie č. 357/2018 Z. z.), opatrenia z 9. decembra 2021 č. MF/011078/2021-74 (oznámenie č. 530/2021 Z. z.) a opatrenia z 13. decembra 2023 č. MF/011685/2023-74 (oznámenie č. 489/2023 Z. z.) sa mení a dopĺňa takto:

1. Za § 3e sa vkladá § 3f, ktorý vrátane nadpisu znie:

„§ 3f

Prechodné ustanovenie k úpravám účinným od 1. apríla 2025

Vzor výkazu vybraných údajov uvedený v prílohe v znení účinnom od 1. apríla 2025 sa použije prvýkrát pri ukladaní výkazu vybraných údajov z individuálnej účtovnej závierky zostavenej za druhý kalendárny štvrťrok 2025.“.

1. V prílohe časti II. Vybrané údaje z nákladov a výnosov písm. a) a b) druhom stĺpci riadku č. 11 sa slová „Skutočné priamo a nepriamo priraditeľné náklady na poistné služby“ nahrádzajú slovami „Priraditeľné náklady na poistné služby“.
2. V prílohe časti II. Vybrané údaje z nákladov a výnosov písm. a) a b) druhom stĺpci riadku č. 13 sa slová „Amortizácia obstarávacích nákladov“ nahrádzajú slovami „Obstarávacie náklady“.
3. V prílohe časť IV. Údaje k vybraným daniam, poplatkom a odvodom znie:

|  |  |  |  |
| --- | --- | --- | --- |
| „ | **VÚ - P 1-04** |  |  |
|  | **IČO** |  |  |
|  |  |  |  |
|  | **Časť IV. Údaje k vybraným daniam, poplatkom a odvodom** | |  |
|  |  |  |  |
|  | **Dane, poplatky a odvody** | **Hodnota** |  |
|  | a | 1 |  |
|  | Splatná daň z príjmov |  |  |
|  | z toho dorovnávacia daň |  |  |
|  | Odložená daň z príjmov |  |  |
|  | Osobitný odvod z podnikania v regulovaných odvetviach |  |  |
|  | Odvod časti poistného pri PZP |  |  |
|  | Daň z poistenia |  |  |
|  | Miestne dane a miestne poplatky za komunálne odpady a drobné stavebné odpady |  |  |
|  | Daň z motorových vozidiel |  |  |
|  | Daň z finančných transakcií |  |  |
|  | z toho za poistné služby |  | .“. |

1. V prílohe časti Vysvetlivky sa za bod 12 vkladá nový bod 13, ktorý znie:

„13. V časti I. písm. a) a b) riadku 24 sa vykazuje hodnota daňových pohľadávok, ktoré účtovná jednotka má ku dňu, ku ktorému sa zostavuje účtovná závierka, a vykazovaná hodnota môže byť väčšia ako súčet hodnoty vykázanej v riadkoch 25 a 26.“.

Doterajšie body 13 až 36 sa označujú ako body 14 až 37.

1. V prílohe časti Vysvetlivky bod 17 znie:

„17. V časti I. písm. a) a b) riadku 30 sa vykazuje hodnota finančných záväzkov, ktoré účtovná jednotka má ku dňu, ku ktorému sa zostavuje účtovná závierka, a vykazovaná hodnota môže byť väčšia ako súčet hodnoty vykázanej v riadkoch 31 a 32. V časti I. písm. a) a b) riadku 31 sa vykazujú údaje zo zmlúv, ktoré nespĺňajú kritériá podľa IFRS 17.“.

1. V prílohe časti Vysvetlivky sa za bod 17 vkladá nový bod 18, ktorý znie:

„18. V časti I. písm. a) a b) riadku 47 sa vykazuje hodnota daňových záväzkov, ktoré účtovná jednotka má ku dňu, ku ktorému sa zostavuje účtovná závierka, a vykazovaná hodnota môže byť väčšia ako súčet hodnoty vykázanej v riadkoch 48 a 49. “.

Doterajšie body 18 až 37 sa označujú ako body 19 až 38.

1. V prílohe časti Vysvetlivky body 27 a 28 znejú:

„27. V časti II. písm. a) a b) riadku 9 sa vykazujú vzniknuté poistné plnenia a ostatné náklady znížené o neoddeliteľný investičný komponent. V riadku 10 sa vykazujú náklady na poistné plnenia v hrubej výške neznížené o neoddeliteľný investičný komponent a v riadku 12 sa so znamienkom (+) vykazuje hodnota neoddeliteľného investičného komponentu. V riadku 9 sa hodnota vykazuje ako súčet hodnoty vykázanej v riadkoch 10, 11 a 12.

28. V časti II. písm. a) a b) riadku 11 sa vykazujú všetky náklady okrem obstarávacích nákladov, ktoré súvisia s poskytovaním poistných služieb. Zároveň sa v tomto riadku vykazuje aj daň z finančných transakcií,7b) ktorá sa priamo viaže k poistným službám, napríklad k úhradám poistných plnení, náklady na daň z finančných transakcií, ktoré sa neviažu k poistným službám, sa vykazujú v riadku 48.“.

Poznámka pod čiarou k odkazu 7b znie:

„7b) Zákon č. 279/2024 Z. z. o dani z finančných transakcií a o zmene a doplnení niektorých zákonov v znení zákona č. 354/2024 Z. z.“.

1. V prílohe časti Vysvetlivky sa za bod 28 vkladá nový bod 29, ktorý znie:

„29. V časti II. písm. a) a b) riadku 13 sa vykazujú amortizované obstarávacie náklady a priraditeľné (attributable) obstarávacie náklady bežného účtovného obdobia, časovo rozlíšené provízie, okrem provízií za správu a udržanie poistného kmeňa. Následné provízie, ktoré slúžia na platbu za správu a udržanie poistného kmeňa, sa vykazujú v riadku 11.“.

Doterajšie body 29 až 38 sa označujú ako body 30 až 39.

1. V prílohe časti Vysvetlivky sa za bod 36 vkladá nový bod 37, ktorý znie:

„37. V časti II. písm. a) a b) riadku 50 sa vykazuje hodnota splatnej dane z príjmov, odloženej dane z príjmov a osobitného odvodu podľa osobitného predpisu.8)“.

Doterajšie body 37 až 39 sa označujú ako body 38 až 40.

1. V prílohe časti Vysvetlivky bode 40 sa slová „odpady11) a dane z motorových vozidiel12)“ nahrádzajú slovami „odpady,11) dane z motorových vozidiel,12) dane z finančných transakcií7b) a dorovnávacej dane13)“ a na konci sa pripájajú tieto vety: „Údaj o dani z finančných transakcií sa v stĺpci „Hodnota“ uvádza v celkovej výške nákladov na daň z finančných transakcií a samostatne sa vykazujú náklady na daň z finančných transakcií pri platobných operáciách priamo súvisiacich s poistnými službami. Údaj o dorovnávacej dani sa uvádza, ak účtovná jednotka je daňovníkom dorovnávacej dane alebo ak očakáva, že sa ním stane v bezprostredne nasledujúcom účtovnom období. Údaj o dorovnávacej dani v stĺpci „Hodnota“ sa uvádza ako časť nákladu na splatnú daň z príjmov pripadajúca na dorovnávaciu daň pri daňovníkovi dorovnávacej dane alebo ako odhad vplyvu dorovnávacej dane pri potenciálnom daňovníkovi dorovnávacej dane.“.

Poznámka pod čiarou k odkazu 13 znie:

„13) Zákon č. 507/2023 Z. z. o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov v znení zákona č. 355/2024 Z. z.“.

Čl. II

Toto opatrenie nadobúda účinnosť 1. apríla 2025.

minister financií

Slovenskej republiky